Latgalieši

Latgalieši () ir latviešu subetniskā grupa, Latgales pamatiedzīvotāji, vēsturiski lietoja latgaliešu valodu, tomēr pārlatviskošanas un pārkrievošanas, kā arī jaukto laulību dēļ daudziem latgaliešiem dzimtā valoda ir latviešu vai arī krievu valoda.

Reizēm tiek lietots apzīmējums "latgaļi", lai uzsvērtu pēctecību un saikni starp senajiem latgaļiem un mūsdienu latgaliešiem.

 Skaits 
Latgaliešu skaita aplēses Latvijā apgrūtina tas, ka viņi netiek atsevišķi izdalīti ne tautas skaitīšanā, ne citos valsts statistikas pētījumos, bet gan pieskaitīti latviešiem.

Saskaņā ar 2000. gadu sākuma datiem Latvijā latgaliešu valodu regulāri lietoja ap 150—200 tūkstoši cilvēku (lai gan 20. gadsimta sākumā šis skaits varēja sasniegt pat pusmiljonu cilvēku). Pēc dažiem aprēķiniem latgalieši veido no 11 līdz 22% no kopējā Latvijas iedzīvotāju skaita, tomēr saskaņā ar 2011. gada tautas skaitīšanas oficiālajiem datiem latgaliešu valodu ikdienā lietoja aptuveni 165 tūkstoši jeb 8,8% Latvijas iedzīvotāju, bet Latgalē pastāvīgo latgaliešu valodas lietotāju īpatsvars sasniedza 35,5%, visbiežāk latgaliešu valodā tiek lietota Kārsavas, Baltinavas un Varakļānu novados. Salīdzinoši daudz latgaliešu valodas lietotāju ir sastopami arī Rīgā — 29,4 tūkst. un Pierīgas reģionā 14,4 tūkst.

 Ievērojami latgalieši 

 Nikodems Rancāns — katoļu garīdznieks, Latgales Atmodas kustības darbinieks, rakstnieks
 Francis Kemps — literāts, politiķis un kultūras darbinieks
 Francis Trasuns — kultūras un garīgais darbinieks, valstsvīrs un literāts
 Aloizs Trūps — Krievijas cara Nikolaja II ģimenes kalpotājs
 Vladislavs Rubulis — Latvijas politiķis, farmaceits un sabiedrisks darbinieks
 Jānis Klīdzējs — rakstnieks un dzejnieks
 Francisks Varslavāns — gleznotājs, Rēzeknes mākslinieku kopas dibinātājs
 Anna Dimante — trimdas publiciste un rakstniece

 Skatīt vēl 

 Latgaļi
 Latgale
 Latgaliešu valoda
 Lotigola

 Atsauces 

 Ārējās saites 

Kategorija:Latgale
Kategorija:Latvijas cilvēki